### Beslutning

Kommunalbestyrelsen godkendte, at der foreligger et forfald, der berettiger til stedfortræderindkaldelse for Vivian Lund (A), og at Rune Østergaard opfylder betingelserne herfor. Herefter deltog Rune Østergaard i mødet.

### Sagsfremstilling

### Resume og sagens baggrund

Vivian Lund (A) har meldt afbud til Kommunalbestyrelsens konstituerende møde den 1. december 2021.

Indkaldelse til det konstituerende møde er foretaget af Christine Andersen, der længst har været medlem af Kommunalbestyrelsen.

Christine Andersen har derfor på A-gruppens anmodning indkaldt 1. stedfortræder, Rune Østergaard (A), til at deltage i det konstituerende møde.

### Indstillinger

Kommunaldirektøren indstiller, at Kommunalbestyrelsen træffer beslutning om, hvorvidt betingelserne for stedfortræderens indtræden er til stede, d.v.s.

* at der foreligger et forfald, der berettiger til stedfortræderindkaldelse, jfr. nedenstående, samt
* at stedfortræderen er rette stedfortræder og valgbar.

### Behandling

Kommunalbestyrelsen.

### Sagsfremstilling

Lovgrundlaget er den kommunale styrelseslov, § 15, stk. 1, ifølge hvilken stedfortræder kan kræves indkaldt ved afbud fra et medlem til bl.a. Kommunalbestyrelsens konstituerende møde.

Jfr. lovens § 15, stk. 4 skal Kommunalbestyrelsen træffe beslutning om, hvorvidt betingelserne for stedfortræderens indtræden er til stede, d.v.s. om der foreligger et forfald, der berettiger til stedfortræderindkaldelse (helbredstilstand, graviditet, barsel eller adoption, varetagelse af andet offentligt hverv, forretninger eller lignende), samt om stedfortræderen er rette stedfortræder og valgbar.